አፍሪቃዊዉ ስደተኛ በረሐ ላይ በዉሐ ጥም ይሞታል፥ በረሐዉን ሲያቋርጥ በአጋቶች ይሰቃያል፥ ይገደላልም።ባሕር ላይ ደግሞ በዉሐ ይበላል።ሐይማኖተኛዉ ለሟች፥ ተሰቃዮች ይፀልያል። ፖለቲከኛዉ-በተለይ ከላምፔዱዛዉ መዳራሻ እልቂት በኋላ እልቂት፥ሞት፥ስቃዩ እንዳይደገም ወይም እንዲቀንስ በየስብሰባ-መድረኩ ቃል-ይገባል።የሰብአዊ መብት ተሟጋቾች አስከሬን፥ ጉዳተኛ ይቆጥራሉ፥ ሁነኛ መፍትሔ እንዲገኝ ይጮሐሉ።በዚሁ መሐል ሌላዉ አፍሪቃዊዉ ወጣት የዘመድ፥ ወዳጅ፥ ብጤዎቹን እልቂት እየሰማ፥ የሞት ኬላዎቹን አቋርጦ ለማለፍ መሰደድ መሞቱን እንደቀጠለ ነዉ። በቅርቡ ዘመን አብዛኛዉ ኤርትራዊ ነዉ።እንደገና ለምን እና እስከ መቼ? እንበል፥ ላፍታ አብራችሁን ቆዩ።
